**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«......» .......... 2023 թվականի N ...-Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՍԵՊՏԵՄԲԵՐԻ 25-Ի N 1100-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2008 թվականի սեպտեմբերի 25-ի «**Հափշտակված հնաոճ առարկաների և մշակութային արժեքների հաշվառման կարգը հաստատելու մասին**» N 1100-Ն որոշման (այսուհետև՝ Որոշում) մեջ կատարել հետևյալ փոփոխությունները և լրացումը`

1) Որոշման նախաբանից հանել «և Հայաստանի Հանրապետության կառավարության 2002 թվականի սեպտեմբերի 12-ի N 1566-Ն որոշմամբ հաստատված ցանկի 2-րդ կետի» բառերը․

2) Որոշման 1-ին կետով հաստատված հավելվածի՝

ա․ 2-րդ կետի 2-րդ ենթակետում «Հայաստանի Հանրապետության կառավարությանն առընթեր Հայաստանի Հանրապետության ոստիկանության» բառերը փոխարինել «Հայաստանի Հանրապետության ներքին գործերի նախարարության ոստիկանության (այսուհետև՝ Ոստիկանություն)»բառերով․

բ․ **ամբողջ տեքստում «**Հայաստանի Հանրապետության ոստիկանության**»** բառերը փոխարինել «Ոստիկանության» բառով․

գ․ **12-րդ կետից հանել «**(այսուհետև` Հայաստանի Հանրապետության ոստիկանություն)**»** բառերը․

դ․ **12-րդ կետը «**Հայաստանի Հանրապետության վարչապետի աշխատակազմը,**»** բառերից հետո լրացնել «Հայաստանի Հանրապետության ներքին գործերի նախարարությունը,» բառերով, իսկ «Հայաստանի Հանրապետության հատուկ քննչական ծառայությունը» բառերը՝ «Հայաստանի Հանրապետության հակակոռուպցիոն կոմիտեն» բառերով։

2 Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հայաստանի Հանրապետության**

**վարչապետ Ն. Փաշինյան**

**ք. Երևան**